весели анекдоти за Глухонеми
Седят си в един бар трима инвалиди - сляп американец, глухоням французин и куц българин. Изведнъж пред тях се появил Исус. И казва на американеца:
- За това, че си бил праведен ще те избавя от мъките!
Докоснал го и американецът прогледнал и започнал да възхвалява Божията сила.
После Исус казал на французина:
- Ти също си бил примерен, сине мой! Ето ти награда!
Докоснал и французина и в този миг бил изцерен.
Обърнал се Исус към българина, а нашия се развикал:
- Не ме докосвай! Имам си 88,20 лева пенсия по инвалидност...!